Χοσέ Χολέμπας

Ο Χοσέ Λόυντ Χολέμπας (ή Ιωσήφ Λόιντ Χολέβας, όπως αναφέρεται στο ελληνικό διαβατήριό του) (Ασάφενμπουργκ, Βαυαρία, 27 Ιουνίου 1984) είναι Έλληνας πρώην διεθνής ποδοσφαιριστής που αγωνιζόταν ως αριστερος αμυντικός, ο οποίος γεννήθηκε και μεγάλωσε στη Γερμανία, με Έλληνα πατέρα και μητέρα Ουρουγουανή.Τον Νοέμβριο του 2011 απέκτησε ελληνικό διαβατήριο και αγωνίστηκε στην εθνική Ελλάδας.

 Ξεκίνησε τα πρώτα του ποδοσφαιρικά βήματα στην ηλικία των 7 ετών στην τοπική Σίντρινγκ, ενώ στη συνέχεια αγωνίστηκε στις ομάδες νέων των Κλάινβαλντσταντ και Τεουτόνια Όμπερναου. Το 2002 μεταπήδησε στην ερασιτεχνική Ασάφενμπουργκ Νταμ και το 2005 στην επίσης ερασιτεχνική Βικτόρια Καλ, όπου και διέπρεψε ως επιθετικός πετυχαίνοντας 15 τέρματα σε 33 συμμετοχές. Οι εμφανίσεις του είχαν ως αποτέλεσμα να προσελκύσει το ενδιαφέρον της Μόναχο 1860, η οποία και τον ενέταξε αρχικά στη β' ομάδα της, που αγωνιζόταν στην Regionalliga Süd (Γ' Κατηγορία Γερμανίας και από το 2008 Δ'). Την παρθενική του εμφάνιση στην επαγγελματική ομάδα της Μόναχο 1860 την πραγματοποίησε την περίοδο 2007-08 και συγκεκριμένα στις 21 Σεπτεμβρίου 2007 στο νικηφόρο 2-1 επί της Ζανκτ Πάουλι για το πρωτάθλημα της Τσβάιτε Λίγκα. Το καλοκαίρι του 2009, με την έλευση του Έβαλντ Λίνεν στον πάγκο της ομάδας, καθιερώθηκε ως αμυντικός. Στην καριέρα του στην ομάδα της Βαυαρίας είχε συνολικά 47 συμμετοχές και 12 τέρματα με την β' ομάδα καθώς και 74 συμμετοχές και 7 τέρματα με την επαγγελματική ομάδα. Το καλοκαίρι του 2010 μετεγγράφηκε στον Ολυμπιακό έναντι 900.000 ευρώ, όντας προσωπική επιλογή του Έβαλντ Λίνεν, ο οποίος όμως αποχώρησε πρόωρα από τον Ολυμπιακό. Στις 30 Αυγούστου 2014 ανακοινώθηκε η μεταγραφή του στη Ρόμα, στην οποία υπέγραψε τριετές συμβόλαιο συνεργασίας, όπου βρήκε ως συμπαίκτες δύο ακόμη Έλληνες διεθνείς, τους Βασίλη Τοροσίδη και Κώστα Μανωλά, αποχώρησε όμως το επόμενο καλοκαίρι για να συνεχίσει την καριέρα του στην αγγλική Γουότφορντ, έναντι 2,5 εκατομμυρίων ευρώ.Τον Αύγουστο του 2020 επέστρεψε στον Ολυμπιακό όπου ολοκλήρωσε την επαγγελματική του καριέρα. Οι καλές εμφανίσεις του στο ελληνικό πρωτάθλημα και η ελληνική καταγωγή του ενεργοποίησε το ενδιαφέρον του τότε ομοσπονδιακού προπονητή της Ελλάδας Φερνάντο Σάντος, εν όψει της συμμετοχής της στο Ευρωπαϊκό Πρωτάθλημα 2012. Τον Νοέμβριο του 2011 ο Χοσέ Χολέμπας απέκτησε την ελληνική υπηκοότητα και κλήθηκε (ως Ιωσήφ Χολέβας) για τον εντός έδρας φιλικό αγώνα προετοιμασίας με τη Ρωσία στις 11 Νοεμβρίου 2011 (1-1), έχοντας μάλιστα συμμετοχή στο τέρμα της ισοφάρισης. Συμμετείχε στην τελική φάση του Euro 2012, αγωνιζόμενος σε τρεις αγώνες. Υπήρξε μέλος της αποστολής που συμμετείχε στο Μουντιάλ του 2014 στη Βραζιλία αγωνιζόμενος και τις τέσσερις φορές ως βασικός. 5 Πρωταθλήματα Ελλάδας2010–11, 2011–12, 2012–13, 2013–2014, 2020–212 Κύπελλα Ελλάδας2012, 2013 Ο πατέρας του ονομάζεται Αχιλλέας Χολέβας, κατάγεται από τη Βασιλική Τρικάλων και υπήρξε ποδοσφαιριστής της τοπικής ομάδας "Κεραυνός Βασιλικής", σταμάτησε όμως νωρίς το ποδόσφαιρο, έπειτα από έναν σοβαρό τραυματισμό και μετανάστευσε στη Γερμανία, όπου εργάστηκε ως σερβιτόρος. Εκεί γνώρισε την πρώτη του σύζυγο Λόβις (Ουρουγουανή), με την οποία απέκτησε τον Ιωσήφ ή Χοσέ στην πόλη Ασάφενμπουργκ. Σύντομα ο γάμος διαλύθηκε και ο Χοσέ μεγάλωσε με τη μητέρα του. Ο Χοσέ επανασυνδέθηκε με τις ελληνικές ρίζες του το 2010, που μεταγράφηκε στον Ολυμπιακό και κυρίως το 2011, όταν πήρε την ελληνική υπηκοότητα και επισκέφτηκε το χωριό της καταγωγής του πατέρα του. Έχει μια κόρη την Τανίσα, την οποία απέκτησε σε ηλικία 18 ετών με την τότε κοπέλα του και μετέπειτα σύζυγό του, ενώ σήμερα είναι παντρεμένος σε δεύτερο γάμο με τη Γερμανίδα Νταϊάνα Γιούνγκερ. Ο Χοσέ Χολέμπας στο soccerway Η καριέρα του Χοσέ Χολέμπας στο national-football-teams Το προφίλ του Χοσέ Χολέμπας στο transfermarkt Ο Χοσέ Χολέμπας στο epo.gr Προφίλ ποδοσφαιριστή στο fussballdaten.de Στατιστικά περιόδου 2010-11 Αρχειοθετήθηκε 2012-01-29 στο Wayback Machine. Στατιστικά περιόδου 2011-12 Αρχειοθετήθηκε 2012-03-06 στο Wayback Machine.